stanford-oval/wikipedia huggingface dataset:
קבל
מאפייני הקבל > קיבול

התכונה המגדירה את הקבל היא קיבול (capacitance) והיא נמדדת ביחידות פאראד. הקיבול מוגדר כיחס בין המטען האגור בקבל לבין הפרש הפוטנציאלים עליו:
יחידת המידה של הקיבול היא פאראד, המוגדרת כיחס כקולון לוולט ביחידות SI או ס"מ ביחידות cgs.
q היא המטען על אחד מהדקי הקבל (למעשה, על הדק אחד יש מטען q+ ועל השני יש מטען של q-), שהם לוחות בקבל לוחות או משטחים בקבל קואקסיאלי; ו־V הוא המתח בין הדקי הקבל.
צורת המשוואה  \ q={C}\cdot {V} מדגימה את משמעות הקיבול: ככל שקיבול הקבל יותר גדול, בהינתן מתח כלשהו עליו, המטען שהוא יאגור יהיה גדול יותר.
פאראד היא יחידה גדולה מאוד - לשם המחשה, למוליך בגודל של כדור הארץ יהיה קיבול מסדר גודל של 0.7 מילי־פאראד. לכן לרוב משתמשים ביחידות קטנות יותר דוגמת pF (פיקו־פאראד =  \ 10^{-12}F) או μF (מיקרו־פאראד =  \ 10^{-6}F). השגת קיבול גבוה היא אתגר המצריך לרוב הגדלה של נפח הקבל. לרוב הקיבול הקבל קבוע ותלוי בפרמטרים הגאומטריים של שלו ובתכונות החומרים המרכיבים אותו, אך לא במטען שהקבל מכיל, משום שהוא משתנה - תלוי במתח על הקבל.
מאפייני הקבל > האנרגיה האגורה בקבל

האנרגיה הדרושה על-מנת להעביר מטען שגודלו dq מלוח אחד של הקבל למשנהו שווה ל־ \ Vdq, כאשר V הוא המתח על הקבל. על פי הגדרת הקיבול,  V=q/C. לאחר אינטגרציה לפי dq נקבל שסך האנרגיה האגורה בקבל היא  E={\frac {q^{2}}{2C}}, כאשר q הוא המטען שעל הקבל ו-C הוא הקיבול שלו. אם נציב  \ q=CV נקבל נוסחה נוספת לאנרגיה:  E={\frac {1}{2}}CV^{2}.
מאפייני הקבל > יחס זרם־מתח בקבל

מהגדרת הקיבול נובע:
אם נגזור את הנוסחה, נקבל:
המשלים של הקבל הוא הסליל, המאחסן אנרגיה בשדה מגנטי ולא בשדה חשמלי. יחס הזרם-מתח שלו מתקבל על ידי החלפת הזרם והמתח במשוואת הקבל לעיל והחלפת C בהשראוּת L.
מאפייני הקבל > קבל במעגל חשמלי

זרם ישר לא יכול לזרום דרך קבל, אלא רק לטעון אותו. משום כך, משמשים קבלים בעיקר במעגלים של זרם חילופין. כמו כן משמשים קבלים במעגלי פריקה והארקה.
בחיבור טורי של קבלים, סך הקיבול ניתן על ידי הנוסחה:
 {\frac {1}{C_{total}}}=\Sigma {\frac {1}{C_{i}}}
בחיבור מקבילי של קבלים, סך הקיבול שווה לסכום הקיבולים של הקבלים הנפרדים:  \ C_{total}=\Sigma C_{i}
סוגי קבלים אידיאליים > קבל כדורי

הקבל הפשוט ביותר מבחינה חישובית הוא מעטפת כדורית מוליכה ברדיוס R שטעונה במטען כולל q. במקרה זה, הפוטנציאל על המוליך (ביחידות SI) הוא  \ \Phi ={\frac {kq}{R}} ולכן הקיבול של קבל זה הוא (ביחידות SI)
עם זאת, קבל כדורי אינו פשוט למימוש והוא משמש בעיקר כמודל תאורטי.
סוגי קבלים אידיאליים > קבל לוחות

הקבל הפשוט ביותר למימוש הוא שני לוחות מוליכים מקבילים שביניהם חומר מבודד. בטעינת הקבל כאשר נאספים מטענים על שני לוחות הקבל – מטען חיובי q בלוח אחד ומטען שלילי q- בלוח שני. המטענים אינם יכולים לעבור מלוח אחד למשנהו משום שביניהם מפריד חומר מבודד. הפרש המטען הזה יוצר מתח חשמלי V, הנמדד בין הדקי הקבל וכן שדה חשמלי הנוצר כתוצאה מהמתח.
קיבול של קבל לוחות אידיאלי הוא:
C={\frac {\varepsilon _{r}\varepsilon _{0}A}{d}}
כאשר  A הוא שטח כל אחד משני הלוחות,  d הוא המרחק המפריד ביניהם,  \varepsilon _{0} הוא המקדם הדיאלקטרי של הריק, ו- \varepsilon _{r} הוא קבוע תלוי-חומר הקרוי מקדם הדיאלקטריות היחסי.
סוגי קבלים אידיאליים > קבל לוחות > מציאת קיבול קבל לוחות

יהי קבל לוחות אידיאלי, ששטח כל אחד מלוחותיו,  A, גדול מאוד בהשוואה למרחק המפריד ביניהם,  d ‏( {\sqrt {A}}>>d). תהי צפיפות המטען על כל לוח  \sigma . כיוון ששני הלוחות קרובים מאוד האחד לשני, הם מושכים אחד את המטענים של השני, כך שרובם מרוכז בצד אחד של הלוח, והמטען מפוזר על כל לוח כאילו היה לוח זה מבודד ולא מוליך. מחוק גאוס נובע שהשדה החשמלי שמפעיל כל לוח שווה ל־ {\frac {\sigma }{2\varepsilon _{0}\epsilon _{r}}} (ראו שדה חשמלי לפירוט). לכן סך השדה שיוצרים שני הלוחות הוא  {\frac {\sigma }{\varepsilon _{0}\epsilon _{r}}}. מכיוון ששניהם מאונכים ללוחות, גם סך השדה מאונך להם. הפרש הפוטנציאלים בין שני הלוחות הוא:
סך המטען על כל לוח הוא  \ \sigma A. בהצבת נתונים אלה בהגדרת הקיבול יתקבל:
אפשר לראות כי קיבול קבל לוחות הוא גודל קבוע ואינו תלוי במטען הקבל או במתחו, אלא רק בפן הגאומטרי (שטח לוחות הקבל והמרחק ביניהם) ובמקדם הדיאלקטרי של היחסי, שהוא קבוע התלוי בתכונות החומר המפריד בין הלוחות. כאשר חלקי הקבל יכולים לזוז נוסחת הקיבול תהיה שונה.
סוגי קבלים אידיאליים > קבל קואקסיאלי

קבל קואקסיאלי מורכב משני תֵילים מקבילים, האחד בתוך השני, בעלי ציר משותף, שעל אחד מהם מטען חיובי ועל האחר מטען שלילי – רדיוס התיל הפנימי הוא a והרדיוס החיצוני הוא b. צפיפות המטענים על שני התילים היא  \lambda . השדה בין התילים הוא רק השדה החשמלי שמייצר התיל הפנימי מכיוון שבתוך התיל החיצוני סך השדה הוא 0 (מה שקל מאוד להוכיח בעזרת חוק גאוס). שדה חשמלי של מוט במרחק r ממנו הוא,  {\frac {\lambda }{2\pi \varepsilon _{0}r}}. נעשה לביטוי זה אינטגרציה כמקודם ונקבל, ש־ V=\int Edr={\frac {\lambda }{2\pi \varepsilon _{0}}}\int _{a}^{b}{\frac {1}{r}}dr={\frac {\lambda }{2\pi \varepsilon _{0}}}\left[\ln r\right]_{a}^{b}={\frac {\lambda }{2\pi \varepsilon _{0}}}\ln \left({\frac {b}{a}}\right). סך המטען על קטע מסוים של תיל אחד משני תֵילֵי הקבל הוא  \ \lambda l, כאשר l הוא אורך כלשהו. נציב את הנתונים הנ"ל בנוסחה למציאת קיבול ונמצא, ש-  C={\frac {2\pi \varepsilon _{0}l}{\ln \left({\frac {b}{a}}\right)}}.
הקיבול של קבל קואקסיאלי במערכת היחידות cgs נתון על ידי  C={\frac {l}{2\ln \left({\frac {b}{a}}\right)}}.
אם יש לנו קבל קואקסיאלי עם חומר דיאלקטרי בין התילים המרכיבים אותו, אזי לצד מקדם הדיאלקטריות של הריק  \ \epsilon _{0} יש להוסיף גם את מקדם הדיאלקטריות של החומר  \ \epsilon _{r}.
קבלים מעשיים > החומר הדיאלקטרי בקבל

חומר דיאלקטרי הוא מונח  פיזיקלי לציון חומר מבודד ושקוף, במקרה בו חשוב המקדם הדיאלקטרי או מקדם השבירה של החומר. חומרים דיאלקטריים משמשים כחומר מילוי ברכיבים חשמליים שונים כגון קבלים, אנטנות, מעגלים מודפסים ועדשות אופטיות. דוגמאות לחומרים דיאלקטריים הנמצאים בשימוש הן: זכוכית, סוגי פולימרים (פלסטיק) שונים, פיברגלס, קרמיקות שונות.
החומר הדיאלקטרי נמצא בין לוחות הקבל והוא מגדיל את הקיבול שלו.
החומר הדיאלקטרי הוא אחד הגורמים הקובעים את קיבולו של קבל לוחות. והוא מאופיין ביכולת החומר המבודד לבצע התקטבות. כאשר שמים בין שני לוחות קבלים חומר מבדד הקיבול C גדול יותר בהשוואה לקיבול הקבל באוויר. גודל הקיבול של קבל לוחות נמצא ביחס ישר לשטח הלוחות ולמקדם הדיאלקטרי של החומר שביניהם וביחס הפוך למרחק ביניהם.
קבלים מעשיים > סוגי קבלים בשימוש – על פי החומר הדיאלקטרי

ניתן למיין את הקבלים על פי סוג החומר הדיאלקטי שנמצא בהם:
קבלים אלקטרוליטיים – בהם אין לוח שני אלא ג'ל (אלקטרוליט) המחליף אותו. קבלים אלה משמשים בעיקר בספקי כוח ומאופיינים ביחסי קיבול לנפח ומשקל גבוהים ביותר. אולם, יש להם קוטביות. הקוטב החיובי (האנודה) היא מתכתית ועליה שכבת אוקסיד המשמשת כתווך הדיאלקטרי. הקוטב השלילי (הקטודה) הוא הג'ל. אסור להפעיל עליהם מתח בקיטוב הפוך, היינו מתח חיובי לקטודה ושלילי לאנודה.
קבלי טנטאלום – אלו קבלים אלקטרוליטיים המשתמשים במתכת טנטלום עבור האנודה. הם קבלים מקוטבים עם מאפייני תדר ויציבות מעולים.
קבלים קרמיים – אלו קבלים המשתמשים בחומר קרמי כדיאלקטרי. שני הסוגים הנפוצים ביותר הם קבלים קרמיים רב שכבתיים וקבלי דיסק קרמי. הם בעלי מאפייני תדר טובים עד מצוינים
קבלי פלסטיק מצופה מתכת
קבל אוויר – קבלי אוויר הם קבלים המשתמשים באוויר כמדיום הדיאלקטרי הממוקם בין לוחות מוליכים.
קבלי זכוכית
קבלי ריק
קבלי מיקה
קבלי נייר
סופר קבלים (המשמשים כסוללות נטענות)
קבלים מעשיים > מתח מקסימלי

לקבל מעשי יש מגבלה על המתח שבו יכול החומר הדיאלקטרי שלו לעמוד לפני שהוא מוליך זרם. לכל החומרים המבודדים יש גבול עליון למתח המופעל בין שתי נקודות שלהם, הנקרא מתח פריצה (breakdown voltage). דוגמה טובה לכך היא אוויר. אויר הוא אכן מבודד, אבל בנסיבות מסוימות הוא יכול להזרים זרם. זה בדיוק מה שקורה בזמן מכת ברק. לאחר חריגה מעוצמת מתח הפריצה, האוויר מתיינן, כלומר אלקטרונים נקרעים מגרעין האטום ומתחילים לנוע בהשפעת השדה החשמלי – זהו זרם חשמלי. על מנת למנוע נזק או אפילו הרס מוחלט לקבל, חשוב מאוד לא לחרוג מהמתח המרבי שלו. החוזק הדיאלקטרי של אוויר הוא כ-3 מגה-וולט למטר. לשם השוואה, החוזק הדיאלקטרי של נציץ הוא בערך 120 MV/m – פי 40. בחירת החומר הדיאלקטרי חשובה מאוד ביישומים מסוימים שבהם צפויים מתחים גבוהים או כאשר העובי של החומר הדיאלקטרי קטן מאוד.
קבלים מעשיים > מעגל תמורה לקבל

הקבל כרכיב "מן המדף" לשימוש במעגל חשמלי אינו קבל אידיאלי. משמאל נתונה סכימה חשמלית של מעגל תמורה של קבל מעשי. בנוסף לקיבול C יש זרם זליגה דרך החומר הדיאלקטרי המיוצג על ידי הנגד המקבילי (R-leakage). כמו כן, המבנה הפיזי של הקבל והמוליכים אל הדקיו ומהם גורמים הן להשראות טורית והן להתנגדות טורית המיוצגות על ידי המשרן (L-series) והנגד (R-series) בהתאמה.
הערכים הטיפוסיים לכל השלושה תלויים בטכנולוגית הקבל. לדוגמה, לקבלים קרמיים זרם זליגה אפסי המתבטא בערך של מאות או אלפי מגה-אוהם לנגד ה-R-leakage. לקבל כזה, ההשראות הטורית היא מסדר גודל של ננו-הנרי בודדים. גם ההתנגדות הטורית נמוכה – מסדר גודל של מילי־אוהם בודדים.
קבלים מעשיים > סוגי קבלים בשימוש – על פי ההרכבה

קבלים להשמה משטחית – יכולים להיות מכל אחד מהסוגים לעיל, ראו טכנולוגיית השמה משטחית (SMT).
קבלי להשמה בקדחים – אקסיאליים או רדיאליים
קבלים משתנים
קבלי מעבר (מותאמים למעבר לתוך מארזי מתכת סגורים)
קבלי דיסק
שימוש

קבלים משמשים בהנדסת חשמל לצרכים שונים ומגוונים, ובכלל זה:
בהתקנים ההופכים זרם חילופין לזרם ישר
כאלמנטים של זיכרון, בשל יכולתם לאגור מטען
כדי לקבוע את התנהגות מעגל חשמלי במישור התדר והזמן – למשל במעגל תהודה, מתנד ומעגל השהייה
במיקרופונים – לשם הפיכת גלי קול לאות חשמלי
כתחליפים זמניים לסוללה
כמייצבי מתח
לפיצוי על התנהגות "סלילית" (השראותית) של עומסים במתח רשת
ליצירת מופע נוסף של מתח רשת במנוע חשמלי לזרם חילופין המחובר למתח חד-פאזי
שימוש > מכשירים חשמליים נפוצים

במכשירים רבים משתמשים ביכולת של חלק מהקבלים לפרוק את המטען בפרק זמן קצר:
מבזק מצלמה
קוטל יתושים ידני
ראו גם

מעגל RC
מעגל RLC
חשמל סטטי
מחולל ואן-דה-גראף
הערות שוליים

↑  בעבר נעשה שימוש גם במילה "Condenser" לתיאור קבל, אך שימוש במילה בהקשר זה נזנח.
| חשמל |
| --- | --- | --- |
| מושגי יסוד | מטען • שדה חשמלי • אנרגיה פוטנציאלית חשמלית • פוטנציאל • מתח • כא"מ • זרם • התנגדות ומוליכות • עכבה • הספק •  השראות • זרם ישר • זרם חילופין • מעגל חשמלי • תהודה • עכבה אופיינית |  |
| רכיבים בסיסים | מקור מתח • מקור זרם • נגד • קבל • משרן • ממריסטור • שנאי • מפסק • מבדד |  |
| מכשירי מדידה | מד מתח • מד זרם • מד התנגדות • אלקטרוסקופ • גלוונומטר • מד קיבול • מד השראות • רב מודד • אוסצילוסקופ • מחולל אותות |  |
| אלקטרוניקה | מוליך למחצה • דיודה • טרנזיסטור • מיתוג • שפופרת ריק • טריודה • טטרודה • דיודה פולטת אור (לד) • מגבר שרת • מסנן תדרים • מעגל משולב • מעגל מודפס • VLSI  • מיקרואלקטרוניקה |  |
| זרם חזק | גנרטור חשמלי • מנוע חשמלי • תעשיית האנרגיה • תחנת כוח • מתקן חשמל דירתי • מערכת חלוקה • רשת חשמל • מערכת תלת-פאזית |  |
| בטיחות בחשמל | התחשמלות • לוח חשמל • קצר חשמלי • נתיך • הארקה • ממסר פחת • מפסק אוטומטי • צבע חוטי החשמל |  |
| חוקים פיזיקליים | חוק קולון • חוק גאוס • חוק אוהם • חוקי קירכהוף • חוק שימור המטען החשמלי • חוק פאראדיי |  |
| --- | --- |
בקרת זהויות :  NLI: 987007283490105171  BnF: cb119811121 (data)  GND: 4128311-9  LCCN: sh85019859  NDL: 00573017  NKC: ph121792 
סמל של קבל בתרשים של מעגל חשמלי
חיבור טורי של קבלים
חיבור מקבילי של קבלים
קבל לוחות, והשדה החשמלי שבין הלוחות (בכחול)
שדה חשמלי הומוגני בקבל, אשר כיוונו מהלוח החיובי אל השלילי.
הטענת קבל לוחות במעגל חשמלי
הוספת חומר דיאלקטרי לקבל
מעגל תמורה של קבל מעשי
אספרנסה

| --- | --- |
 שיר הנושא:  Tengo Esperanza
 סוגה:  טלנובלה, קומדיה רומנטית, מוזיקלי
 יוצרים:  אדריאן סואר
 שחקנים:  מריאנה אספוסיטו מריאנו מרטינס חימנה ברון נטלי פרס פדרו אלפונסו אנחלה טורס פרנקו מסיני סטפנו דה גרגוריו
 פסקול:  "Tengo Esperanza" המבוצע על ידי מריאנה אספוסיטו
 ארץ מקור:  ארגנטינה ארגנטינה
 שפות:  ספרדית
 מקום התרחשות:  בואנוס איירס 
 מספר עונות:  1
 מספר פרקים:  177
 הפקה
 חברת הפקה:  Pol-ka Producciones
 אורך פרק:  55 דקות
 שידור
 רשת שידור:  ערוץ 13
 רשת שידור בישראל:  ערוץ הילדים ויוה
 תקופת שידור מקורית:  6 באפריל 2015 – 14 בינואר 2016
 תקופת שידור בישראל:  1 בנובמבר 2015 – 14 ביולי 2016
 קישורים חיצוניים
 האתר הרשמי (בספרדית)
 דף התוכנית ב-IMDb
 
אספרנסה (בספרדית: Esperanza mía) היא טלנובלה ארגנטינאית משנת 2015, בכיכובם של מריאנה אספוסיטו ומריאנו מרטינס. פרק הבכורה שודר ב-6 באפריל 2015 בערוץ 13 הארגנטינאי, ואילו בישראל שודר כחצי שנה לאחר מכן ב-1 בנובמבר בערוץ הילדים. ב-25 בנובמבר החלה להיות משודרת בערוץ ויוה. אספרנסה מיה היא הטלנובלה הראשונה בארגנטינה שצולמה ברזולוציית 4K.
כתוצאה מהסכם בין חברת ההפקות Pol-ka לבין חברת ההפצה הישראלית דורי מדיה דרסט המקנה לאחרונה זכויות הפצה, מלבד ישראל הסדרה נרכשה לשידור גם במדינות אורוגוואי, פרגוואי, ווייטנאם, אינדונזיה, סין, רוסיה, פולין, בוליביה, הונגריה וספרד
צוות שחקנים

| 0 | 1 | 2 |
| --- | --- | --- |
|  לאלי אספוסיטו |  מריאנו מרטינס |  תומאס פונסי |
מריאנה (לאלי) אספוסיטו בתור אספרנסה חוליה אלברסין בתה של קלרה. מאוהבת בתומאס לימים הופכת לאשתו.
מריאנו מרטינס בתור הכומר תומאס גונזלו אורטיס הכומר במנזר " סנטה רוסה ". בעלה של אספרנסה.
גבריאלה טוסקנו בתור קלרה אנסלמו אמהּ של אספרנסה. אשתו של חורחה.
פדריקו ד'אליה בתור חורחה קוריאה אביהם של אספרנסה ופדרו. בעלה של קלרה.
תומאס פונסי בתור מקסימו אורטיס חבר של אווה ואח של תומאס.
נטלי פרס בתור אווה מונטי חברה של מקסימו.
אנחלה טורס בתור לולה פיורה עוזרת לנזירות בעבודות המנזר בת זוגו של פדרו.
אנה מריה פיק'יו בתור קונספסיון אם המנזר "סנטה רוסה".
ריטה קורטיס בתור חנובבה נזירה במנזר ״סנטה רוסה״
קרולה ריינה בתור ביאטריס נזירה במנזר ״סנטה רוסה״
פרנקו מסיני בתור פדרו קוראה אח של אספרנסה ובן של חורחה, בן זוג של לולה.
חימנה ברון בתור ז'ילדה אלברסין - בת הדודה של חוליה / אספרנסה ובת זוגו של אסטבן (גאטו).
מוניקה קבררה בתור חואנה.
סטפנו דה גרגוריו בתור פדריקו.
פדרו אלפונסו בתור אסטבן "גאטו" מנדז. חברו הטוב של תומאס. בפרק 162 התחתן עם ז'ילדה. בפרק 168 עזב לעבוד בספינה (עזב את הסדרה)
מישל נוהר בתור ניקולס אגילרה.
פלורנסיה אורטיס בתור אליסיה.
מרסדס פונס בתור לטיסיה סוסה.
מרגריטה מולפינו בתור קורינה.
קארינה K בתור מריה נזירה במנזר ״סנטה רוסה״.
לאורה סיימר בתור דיאנה נזירה מתלמדת במנזר ״סנטה רוסה״
גיספי גונפינה בתור סופלסיו נזירה במנזר ״סנטה רוסה״
ונסה בוטרה בתור כרמלה נזירה במנזר ״סנטה רוסה״
וירגיניה קאופמן בתור פילאר נזירה במנזר ״סנטה רוסה״
ליטיסיה סיציליאני בתור ניאבס נזירה מתלמדת במנזר ״סנטה רוסה״
אלברטו פרננדז דה רוזה בתור הבישוף מרקוצ'י.
פדריקו ברגה בתור אוסקר (אוסקי) פיורה, אחיה של לולה.
קרלוס קספר בתור פורטונטו.
קמילה מטאוס בתור ולנטינה.
אפריל סנצ'ס בתור חולייטה אריין.
ברברה ולז בתור מילגרוס (מילי).
מוצרים נלווים לסדרה > מוזיקה

במאי 2015 יצא לאספרנסה דיסק ובתוכו 12 שירים. לאלי אספוסיטו שרה 10 שירים, אנחלה טוראס שיר אחד וקרלוס ריברה גם הוא שיר אחד.
השירים בדיסק מדברים בעיקרם על הרומנטיקה בין שתי הדמויות הראשיות בסדרה, אספרנסה ותומאס.
חודש בלבד לאחר יציאת הדיסק, זכה בדיסק זהב.
מוצרים נלווים לסדרה > סחר

נמכרים מוצרים הקשורים לסדרה ולדמויות בה כמו אלבום לאיסוף מדבקות, דיסקים, פוסטרים, מוצרים לבית ספר, תלבושת של נזירה, ערכת קריוקי ועוד.
בנוסף, יצאו לgoogle store משחקים מוזיקליים שונים לסמארטפונים ולטאבלט.
מוצרים נלווים לסדרה > תיאטרון

ב-4 ביולי 2015 עלתה הופעת תיאטרון של צוות השחקנים של הסדרה שרצה במשך כמה חודשים, כשבעיקרה עלתה בתיאטרון האופרה בבואנוס איירס.
בסך כל ההופעות היו יותר מ-100 אלף אנשים. צוות השחקנים ביקר עם ההופעה בין היתר גם בערים קורדובה ורוסריו.
ההופעה נקראה Esperanza mia el musical (בתרגום חופשי: אספרנסה מיה המחזמר).
פרסים ומועמדויות

| שנה | טקס | קטגוריה | מועמדות | הערות |
| --- | --- | --- | --- | --- |
| 2015 | פרסי בחירת הנוער ארגנטינה | שחקנית השנה | לאלי אספוסיטו | זכייה |
| 2015 | פרסי בחירת הנוער ארגנטינה | שחקנית השנה | אנחלה טורס | מועמדות |
| 2015 | פרסי בחירת הנוער ארגנטינה | שחקן השנה | מריאנו מרטינס | זכייה |
| 2015 | פרסי בחירת הנוער ארגנטינה | סדרת השנה | אספרנסה | זכייה |
| 2015 | פרסי בחירת הנוער ארגנטינה | שיר השנה | "Tengo Esperanza" (בביצועה של לאלי אספוסיטו) | מועמדות |

| 2016 | טקס מרטין פיירו | סדרה יומית הכי טובה | אספרנסה | זכייה |
| 2016 | טקס מרטין פיירו | תגלית השנה | לטיסיה סיציליאני | זכייה |
| 2016 | טקס מרטין פיירו | תגלית השנה | פדרו אלפונסו | מועמדות |
| 2016 | טקס מרטין פיירו | שחקן ראשי בסדרה יומית | מריאנו מרטינס | מועמדות |
| 2016 | טקס מרטין פיירו | שחקנית ראשית בסדרה יומית | לאלי אספוסיטו | מועמדות |
| 2016 | טקס מרטין פיירו | שחקנית ראשית בסדרה יומית | גבריאלה טוסקנו | מועמדות |
| 2016 | טקס מרטין פיירו | שחקנית משנה | ריטה קורטס | מועמדות |
| 2016 | טקס מרטין פיירו | שחקנית משנה | חימנה ברון | מועמדות |
| 2016 | טקס מרטין פיירו | שיר הפתיחה הטוב ביותר | Tengo Esperanza | זכייה |
הערות שוליים

↑  אספרנסה
↑  Esperanza Mía al extranjero: Rusia, Vietnam y China. ¡Enterate todo!
↑  Cuestionadas en Argentina, el éxito de las ficciones nacionales en el exterior
↑  La "Lalimanía" llega a Uruguay con "Esperanza mía"
↑  Esperanza Mía, desde hoy por las pantallas de Unicanal:
| לאלי אספוסיטו |
| --- | --- | --- |
דיסקוגרפיה
| אלבומי אולפן | A Bailar • Soy • Brava • Libra • Lali |  |
| סינגלים | A Bailar • Asesina • "Mil Años Luz" • "Del Otro Lado" • "Histeria" • "Unico" • "Soy" • "Boomerang" • "Ego" • "Roma-Bangkok" • "Una Na" • "Mi Mala (Remix)" • "100 Grados" • "Sin Querer Queriendo" • "Caliente" • "Lindo Pero Bruto" • "Somos Amantes" • "Laligera" • "Como Así" • "Lo Que Tengo Yo • "Fascinada" • "Ladrón" • "Disciplina" • "N5" |  |
| סיבובי הופעות | A Bailar Tour • Soy Tour • Prismatic World Tour • The 7/27 Tour • One World Tour |  |
| טלוויזיה | "פינת אור" • "פלוריסיינטה" • "קטנטנות" • "כמעט מלאכים" • Cuando me sonreís • "רק את/ה" • "אספרנסה" • "שמיים אדומים" |  |
| סרטים | La Pelea de mi Vida •‏ Teen Angels: el Adios 3D •‏ "אישור לבגוד" •‏ "הנאשמת" |  |
| ערכים קשורים | "טין אנג'לס" |  |
| חימנה ברון |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | La Tonta • La Cobra |  |
| סינגלים | "La Tonta" • "QLO" • "Que Regreses Tú" • "Atrás del Sol" • "Me Falta el Sol" • "La Cobra" • "Quien Empezó" • "Se Acabó" • "Dos Corazones" • "Ya Quisieran" • "Taxi Voy" • "Puta" • "Flor de Involución" • "Ya No Te Extraño" • "Corazón de Cemento" |  |
| השתתפות בשירים | "Se Quema" • "Sale Volando" • "Para Nosotros" |  |
| טלוויזיה וקולנוע | "כמעט מלאכים" • "אספרנסה" |  |
אריק וולפסון

| --- | --- |

 לידה:  18 במרץ 1945 צ'רינג קרוס, גלאזגו, סקוטלנד
 פטירה:  2 בדצמבר 2009 (בגיל 64) לונדון, אנגליה
 שם לידה:  אריק נורמן וולפסון
 מקום קבורה:  Cathcart Cemetery 
 מוקד פעילות:  הממלכה המאוחדת 
 תקופת הפעילות:  שנות ה-60 – 2009
 עיסוק:  זמר, פזמונאי, מוזיקאי
 סוגה:  רוק מתקדם, רוק קל, פופ רוק, תיאטרון מוזיקלי
 שפה מועדפת:  אנגלית 
 כלי נגינה:  פסנתר, כלי מקלדת, שירה
 חלק מההרכבים המוזיקליים:  The Alan Parsons Project
 www.ericwoolfsonmusic.com
 פרופיל ב-IMDb
 
אריק נורמן וולפסון (באנגלית: Eric Norman Woolfson;‏ 18 במרץ 1945 – 2 בדצמבר 2009) היה פזמונאי, סולן, מפיק, פסנתרן ממוצא יהודי ויוצר שותף של להקת "The Alan Parsons Project", שמכרה מעל 50 מיליון אלבומים ברחבי העולם. וולפסון גם פיתח קריירה בתיאטרון מוזיקלי.
ראשית חייו

וולפסון נולד למשפחה יהודית באזור צ'רינג קרוס בגלאזגו, שם הייתה משפחתו בעלת חנות הרהיטים Elders. הוא גדל באזור פולוקסשילדס בדרום העיר והתחנך בבית הספר התיכון של גלאזגו. התעניינותו של וולפסון במוזיקה קיבלה השראה מדודו והוא לימד את עצמו לנגן בפסנתר. לאחר שעזב את בית הספר, פלירטט לזמן קצר עם הפיכתו לרואה חשבון לפני שעבר ללונדון כדי לחפש הזדמנויות בתעשיית המוזיקה.
קריירה מוקדמת

כשהגיע ללונדון ב-1963 מצא עבודה כפסנתרן. המפיק הנוכחי של הרולינג סטונז, אנדרו לוג אולדהם, החתים אותו ככותב שירים. בשנים הבאות כתב וולפסון שירים לאמנים כמו מריאן פיית'פול, פרנק איפילד, ג'ו דאסין, הטרמלוס, מארי (זמרת צרפתייה), מרמלדה, דייב ברי, ופיטר נון. בבוא העת חתם וולפסון על עסקאות הוצאה לאור נוספות, כאשר שירים נוספים שלו אומצו על ידי אמני הקלטה מובילים, ברחבי אירופה ואמריקה. הוא גם חתם על חוזה עם Southern Music, שם עבד לצד מלחינים ותמלילנים כמו אנדרו לויד ובר וטים רייס.
בשנת 1971, בעזרתם של אריק סטיוארט, קווין גודלי, לול קרם וגרהאם גולדמן (שהפך מאוחר יותר ל-10cc), הופק סינגל תחת השם אריק אלדר ("San Tokay" ו-"Sunflower") והופץ בפיליפס הבריטית ובפיליפס האמריקאית. לאחר מכן הפיק וולפסון סינגל של גרהאם גולדמן ("Nowhere to Go" ו-"Growing Older") שיצא בשנת 1972 ברשת CBS הבריטית. בסוף שנות ה-60 ותחילת שנות ה-70 היה וולפסון מפיק עצמאי במספר חברות תקליטים, ועבד עם אמנים כמו דייב ברי, The Equals, The Tremeloes וב-1973 דארן ברן. למרות הצלחתו, הוא גילה שלא קל להתפרנס ככותב שירים והחליט לנסות ניהול אמנים.
המעבר שלו לניהול היה מוצלח מיד. שתי ההחתמות הראשונות שלו היו קארל דאגלס (שתקליטו "Kung Fu Fighting" היה אחד הלהיטים הנמכרים ביותר בכל הזמנים) והמהנדס/מפיק אלן פרסונס.
אלן פרסונס פרוג'קט

בשנת 1974 פגש וולפסון את המפיק אלן פרסונס באולפני אבי רוד בלונדון, שם עבדו השניים על פרויקטים שונים. פרסונס ביקש מוולפסון להיות המנהל שלו והם עבדו יחד עם מספר להקות ואמנים כולל פיילוט, קוקני רבל, ג'ון מיילס, אל סטיוארט, אמברוסיה וההוליס.
לאחר מכן, וולפסון ופרסונס הקימו את The Alan Parsons Project, השם נועד במקור ככותרת עבודה לפרויקט המשותף שלהם. בין השנים 1976 ל-1987, וולפסון ופרסונס שיתפו פעולה בניסוח המילים של כל עשרת האלבומים של The Alan Parsons Project, שהגיעו למכירות אלבומים ברחבי העולם ביותר מ-50 מיליון.
בכל אלבום של הפרויקט, וולפסון היה שר רצועה ווקאלית מנחה לכל שיר, שהסולנים המובילים של האלבום בסופו של דבר היו משתמשים בה כרפרנס. חלק מהרצועות הללו ניתן לשמוע במהדורות המחודשות החדשות של אלבומי The Alan Parsons Project שונים שיצאו בשנת 2007. וולפסון עצמו היה הסולן בפועל ברבים מהלהיטים הגדולים ביותר של הפרויקט כגון "Time", "Don't Answer Me", "Prime Time" והלחן המזוהה עם הלהקה "Eye in the Sky", שהגיע למקום השלישי בבילבורד הוט 100 ב-16–30 באוקטובר 1982.
קריירת סולו

Freudiana היה אמור להיות האלבום ה-11 של The Alan Parsons Project, אך וולפסון היה להוט לבחון את האפשרות לממש את הפרויקט כמחזמר. במהלך הקלטת האלבום, בריאן ברולי הכיר את וולפסון והבטיח לנווט את האלבום לכיוון חדש זה. ברולי היה בעבר שותף עם אנדרו לויד ובר, ויחד הם יצרו מחזות זמר כמו Cats. עם קצת עזרה מברולי, וולפסון הצליח להפוך את Freudiana למחזמר בימתי.
לפני שההפקה הבימתית של Freudiana נפתחה בשנת 1990 בווינה, יצא אלבום אולפן באורך כפול. המחזמר זכה להצלחה, ותוכנן שהמופע יעלה בערים נוספות. עם זאת, התוכניות הוקפאו כאשר פרצה תביעה משפטית בין ברולי לוולפסון, שכל אחד מהם נאבק על השליטה בפרויקט.
מוות

וולפסון נפטר מסרטן הכליה בלונדון ב-2 בדצמבר 2009. הוא הותיר אחריו אישה, בנות סאלי סדון ולורנה קובינגטון וארבעה נכדים. הוא נקבר בבית הקברות קת'קארט ליד גלאזגו.
הערות שוליים

↑  R.I.P. Eric Woolfson (Alan Parsons Project) (1945 – 2009) | Incubate Blog, web.archive.org, ‏2009-12-06
↑    Eric Woolfson (Obituary), The Telegraph, 3 December 2009
↑  "Eric Woolfson: co founder of the Alan Parsons Project" (באנגלית). 2024-03-14. ISSN 0140-0460. נבדק ב-2024-03-14.
↑  Grimes, William (2009-12-04). "Eric Woolfson, Co-Founder of Alan Parsons Project, Dies at 64". The New York Times (באנגלית אמריקאית). ISSN 0362-4331. נבדק ב-2024-03-14.
| --- | --- |
בקרת זהויות :  NLI: 987007336945505171  BIBSYS: 7009521  BNE: XX1086122  BnF: cb14050980q (data)  GND: 134561082  ISNI: 0000 0001 2037 1907  LCCN: n88638384  LNB: 000131375  MusicBrainz: ec86bda4-d460-4b54-be6e-94ae45e0dfab  NKC: mzk2011632941  NLA: 35597053  NSK: 000679032  NTA: 070125058  RERO: 02-A006175924  SUDOC: 158515838  Trove: 1009098  VIAF: 74054188   WorldCat (עם VIAF): 74054188
אריק כרמן

| --- | --- |

אריק כרמן בתחילת שנות ה-90
 לידה:  11 באוגוסט 1949 קליבלנד, ארצות הברית 
 פטירה:  10 במרץ 2024 (בגיל 74) עמק גן עדן, ארצות הברית 
 שם לידה:  Eric Howard Carmen 
 מוקד פעילות:  ארצות הברית 
 תקופת הפעילות:  1967–2024 (כ־57 שנים)
 מקום לימודים:  John Carroll University, Charles F. Brush High School 
 סוגה:  פופ רוק, פאוור-פופ 
 שפה מועדפת:  אנגלית 
 כלי נגינה:  גיטרה, מקלדת אלקטרונית, פסנתר 
 חברת תקליטים:  אריסטה רקורדס 
 מספר צאצאים:  2 
 www.ericcarmen.com
 פרופיל ב-IMDb
 
אריק הווארד כרמן (באנגלית: Eric Howard Carmen;‏ 11 באוגוסט 1949 - 10 במרץ 2024) היה זמר, פזמונאי, גיטריסט וקלידן יהודי-אמריקאי. הוא הוציא להיטים רבים בשנות השבעים והשמונים, תחילה כחבר בלהקת "Raspberries" (אנ'), ולאחר מכן בקריירת סולו עם להיטים כמו: "All by Myself"‏, "Never Gonna Fall in Love Again"‏, "She Did It"‏, "Hungry Eyes" ו-"Make Me Lose Control"‏.
ביוגרפיה

אריק כרמן נולד למשפחת מהגרים יהודים רוסים בקליבלנד שבאוהיו, וגדל בלינדהורסט שבאוהיו. הוא עסק במוזיקה עוד מילדותו. בגיל שלוש הוא היה בתוכנית דלקרוז יוריתמיקה במכון קליבלנד למוזיקה. בגיל שש לקח שיעורי כינור אצל מוריאל כרמן (דודתו), כנרת של תזמורת קליבלנד. בגיל 11 הוא ניגן בפסנתר וחלם לכתוב שירים. להקות הביטלס והרולינג סטונס שינו מעט את חלומו. כשהיה תלמיד בבית הספר התיכון "צ'ארלס פ. ברש", כרמן ניגן בפסנתר ושר בלהקות רוקנרול כמו The Fugitives, The Harlequins, The Sounds of Silence ו-Cyrus Erie.
על אף שלמד לנגן בפסנתר, כרמן הפך לגיטריסט. בגיל 15 התחיל ללמוד לנגן בגיטרה, אך כאשר גישתו של מורתו לא התאימה לו, הוא החליט ללמד את עצמו. הוא קנה חוברת אקורדים של הביטלס ולמד לנגן בגיטרה.